cyanic-selkie/wikianc huggingface dataset:
شينݣيكي نو كيوجين (بنات ضايعات)
ف 2017 ؤ 2018 صدرو 3 د لأوڤات مبازيين علا هاد 3 د لقيصاص، تنشرو ب شكل محدود معا لكتيّبات نماري 24، 25 ؤ 26 ديال لمانݣا.
أرمينيا
أرمينيا ولاً لجمهورية د أرمينيا (بلأرمينية: Հայաստանի Հանրապետություն) هي واحد لبلاد جات ف الجبال د لقوقاز مابين لغرب د آسيا والشرق د أوروپا. تاتحدًها من لغرب تركيا، من الشمال جورجيا، أزيربيدجان ف الشرق وف لجنوب إيران.
أرمينيا هي أول دولة فلعالم اللي ولاًت مسيحية، ف اللول د لقرن الرابع. فلقرن 20، كانت أرمينيا جمهورية من لجمهوريات ديال ليتيحاد السوڤياتي تاتفكًك ف 1991 ورجعات جمهورية مستقلة فيها الديموقراطية والتعدد د لأحزاب.
تيسكنو فأرمينيا تقريبا 3 د لمليون د الناس، لعاصمة ديالها هي ييريڤان، و لعملة ديالها هي الدرام. أرمينيا هي عضو ف بزاف د لمنظمات بحال لأمم لمتحدة ومجلس أوروپا و لمنضمة لعالمية د التجارة وحتا لمنضمة لعالمية د لفرونكفونية.
ف 2018 وقعات ثورة فأرمينيا ضد رئيس لوزارا لقديم سيرج ساركاسيان، اللي فاللخر ستاقل من لمنصب ديالو، ولاً رئيس لمعارضة نيكول پًاشينيان هو الرئيس د لحكومة وباقي فهاد لمنصب تال دابا.
موت
لموت يقدر يجي بسباب الشرف ولا لمرض ولا لإفتراس ولا سوء التغدية ولا لإنتحار.
من أوائل لقرن 21، كايموتو تقريبا كتر من 150.000 إنسان كل يوم، منهوم 100.000 ب سباب شّيخوخة.
بزاف ديال التقافات والأديان عندها فكرة لحياة لاخرة، وحتى فكرة لحكم على الأعمال لمزيانة ولخايبة فحياة بنادم. وهادشي كايشمل لإيمان ب لقيامة و لجنّة و لجحيم ولا لاخرة (لمرتابط ب الأديان الإبراهيمية) ، ولا التناسخ و إعادة التجسد (لمرتابط بالديانات الدارمية) ، ولا اللاوجود بشكل دائم، ولمعروف باسم لعدم (لمرتبط ب اللادينية و لفلسفة لمادية).
لأنطروپولوجي لميريكاني إيرنست بيكير كيعتابر بلي بزاف د لمضاهر ديال تّقافة عند بنادم، بحال لفن، لموسيقا، دّين ؤ سّياسة، تطورات كا ميكانيزم ديفاعي نفسي ضد لفيكرة د لموت، حيت لإنسان هوّا لكائن لوحيد لي عندو وعي بلي واحد نّهار غادي يموت، ؤ هادشي كيسبب ليه قلق وجودي، ؤ كيخليه يقلّب علا معنى ل لوجود ديالو. ف مقطع من كتابو "رفض لموت" كيݣول: هادا هوّا رّعب: باش تكون جيتي من والو، تكون عندك سمية، وعي ب راسك، أحاسيس داخيلية عميقة، رغبة داخيلية ماكاتقاومش ل لحياة ؤ تّعبير علا دّات، ؤ وخا هادشي كامل غادي تموت
ملوسة
ملّوسة جماعة ترابية قروية كاينة ف إقليم/عمالة إقليم لفحص أنجرة، جهة طنجة تطوان الحسيمة، ساكنين فيها 12250 واحد، على حسب لإحصاء لعام 2014.
أزغار نيرس
أزغار نيرس جماعة ترابية قروية كاينة في إقليم تارودانت، جهة سوس ماسة، ساكنين فيها 4620 نسمة، على حسب الإحصاء العام 2014.
لقصر الصغير
لقصر صّغير مدينة مغريبية كاينة ف شّمال د لمغريب، ؤ ف تّقسيم لإداري كاتّعتابر جماعة ترابية قروية كاينة ف إقليم/عمالة إقليم لفحص أنجرة، جهة طنجة تطوان الحسيمة، ساكنين فيها 12862 واحد، على حسب لإحصاء لعام 2014.
تاريخ
ف لعصور لقديمة كانت مدينة لقصر صّغير معروفة ب سميت ليسّا Lissa ؤلا إيكسيليسّا Exilissa، لي تقدر تكون جات من لّوغة لبونيقية، ب معنى "لبوغاز ديال إيليسا". إيليسّا هيا أميرة أسطورية كانو لقرطاجيين كيعتاقدو بلي هيّا لي أسسات مدينتهوم، لي لموضع ديالها كاين ف تونس ديال دابا.
نوبير لأموي
لأموي كان من الناس اللي شاركو بزاف ف السياسة د لمغريب من وقت لإستقلال، مع حزب لإستقلال اللي بدا فيه، و من موراه مع لإتحاد لإشتراكي (اللي كان فيه من 1975 ل 2001). مشا للحبس بزاف د لمرات ف لعوامات د الرصاص ، و كان من الناس اللي نضّمو لإضراب لعام ديال 1981 و ديال 1990، اللي كانو من لإضرابات لمهمة ف التاريخ الجديد د لمغريب.
صيغة مسرحة مستاوية
الصيغة لمسرحة لمستاوية هيّ طريقة ديال التمتيل ف جوج أبعاد د لقلدة لكيماوية ديال موليكيلة لي كاتبين الدرات لي كيكوّنوها و الروابط بيناتهوم.
راجل
تصغير|راجل رّاجل هو لإنسان دكر لي بالغ. هو لعكس ديال لمرا. نّاس كايستعملو كلمة راجل ف لمفرد، و رجال ف لجمع فاش كيهضرو على لجنس لبيولوجي. رّجولة هي لوقت فاش تايكبر لإنسان دكر و ماتايبقاش دري. بحال ݣاع تّدييات دّكورا لخرين، رّاجل كايورت لكروموزوم X من لأم ديالو، و لكروموزوم Y من لأب ديالو. فاش كايوصل بنادم دكر ل لبولوغ، كيطراو تغييرات فيزيولوجية، ب إنتاج ديال هورمونات بحال لانضروجين ؤ تّيسطوسطيرون لي كاتأدي ل ضوهور لخاصيات لجنسية تّانوية، لي كاتزيد ف تّباين مابين جّوج جناس. عند رّاجل كايبان هادشي متلاً ب قلدة ݣلضمية كبر من ديال لمرا، شعر د لوجه، ؤ نسبة د شّحمة ف لكسدة قل من ديال لمرا.
رّاجل كيتميّز أيضا ب أعضاء تناسلية لي ماكاينينش عند لمرا، بحال لقضيب، لبيضات، تّيو د لماني، ؤ لپروسطاط.
رّاجل و لمرا كيقدرو يجيوهوم نفس لأمراض لجنسية، ولكن كاينين بعض لأمراض لجنسية لي تايكونو غير عند رّاجل (متلا لي كيقيسو لأعضاء لي كاينين غير عند رّاجل، بحال لبيضات) ؤلا غير عند لمرا، أولا تايكونو عند رّاجل كتر من لمرا ؤلا لعكس.
تكنة
تكنة جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 7068 واحد، على حسب لإحصاء لعام 2014.
بوزنيقة
بوزنيقة، جماعة ترابية مغربية بحرية، سياحية، غالب عليها طابع لحضري، كاينة بين مدينة رباط ودار لبيضا، فإقليم بن سليمان، جهة دار لبيضا سطات، أو فيها 37,238  نسمة على حساب لإحصاء ديال عام 2014، نسبة لكبيرة منها عايشة فلمدينة.
تاريخ
تايرجع تاريخ تأسيس بوزنيقة للعهد ديال سلطان لعلوي سيدي محمد بن عبد الرحمن فلقرن تسعطاش، لي بنى «لقصبة» أو دارها قشلة للجيش ديالو.
سكان ديال بوزنيقة لقدام تاينتاميو لقبايل ديال لعروبية، أو تايرجع لأصل ديالهم للعرب ديال «صبّاح» من قبيلة بني هلال. أما تَواجد ديال ناس ديال تافيلالت فبوزنيقة، تايرجع للهجرة لي داروها لعروبية ديال لجنوب شرقي لمغربي لهاد لمنطقة، شي لي تايأكدوه لفخذات ودواور فإقليم راشيدية، لي عندهم نفس لإسم ديال دواور دبوزنيقة، بحال لعبابدة وولاد صبيح.
بوزنيقة فيها كنيسة تاريخية كاتوليكية، كاتشهد على لإستعمار لفرانساوي لي داز فلمدينة، فلقرن لعشرين.
طريق لوطنية رقم 1 بين رباط ودار لبيضا، ساهمات بزاف فتطور ديال لمدينة، زيادة على لهجرة لقروية من دواور للمركز، بحيت نتاقل عدد ناس فلمدينة ل37,238 نسمة عام 2014، بعد ما كانو عام 1936 ماتايفوتوش 417 نسمة.
لجغرافيا
جماعة بوزنيقة كاينة على هاد لإحداثيات 7.15968- : 33.7894، فإقليم بنسليمان، جهة دار لبيضا سطات، على لهضبة ديال شاوية سفلانية، وهي جماعة بحرية، كاتعتامد على سياحة شاطئية فلفصل ديال صيف، بحيت كايتعتابرو ليبلاج ديالها وجهة مزيانة عند ناس ديال لمدون لكبيرة لي مجاورينها بحال رباط ولمحمدية ودار لبيضا.
تجهيزات
جماعة بوزنيقة فيها محطة ديال تران، أو دخلة للوتوروت، أو دايزة عليها طريق لوطنية رقم 1، وطريق ساحلية بين رباط ولمحمدية، أو طريق لوطنية رقم 23 فتيجاه مدينة بنسليمان. كيف ما فيها مربط ديال لخيل، ومضمار ديال سباق دلخيل، أوجوج تيرانات ديال لغولف، أو مركبات وخميمات ترفيهية، وهوطيلات 5 دنجوم. كيف ما فيها لقصر لملكي، وحي صناعي.
لمعالم
لكنيسة لفرنسية لي تحولات لمؤسسة ديال دولة
فندق القصبة، لي هو أشهر معلمة فلمدينة
المناطق الطبيعية
شاطئ بوزنيقة
شاطئ ضاهومي
أزمور
أزمور جماعة ترابية حضرية كاينة ف إقليم/عمالة جّديدة، جهة دّار لبيضا سطات، ساكنين فيها 40920 واحد، على حسب لإحصاء لعام 2014.
بوزنيقة
المناطق الطبيعية
مضب واد بوزنيقة
أبرز الأحداث
لحوار لليبي بين وفد مجلس نواب ومجلس دولة لإستشاري عام 2020
موريطانيا
موريطانيا ولاً موريتانيا ولاً موريتان (رسميا: الجمهورية الإسلامية الموريتانية) هي واحد لبلاد فالشمال لغربي د إفريقيا، نيشان تحت من لمغريب، وجات لأغلبية ديالها فالصًحرا. موريطانيا تيحدًوها من الشمال لمغريب ودزاير، من لغرب لمحيط لأطلسي، من الجنوب السينيݣال، و من الجنوب و الشرق مالي.
موريطانيا كانت مستعمرة فرانساوية من 1902 تال 1960, وموراها خدات الإستقلال ديالها. اللغات الرسمية فموريطانيا هوما لعربية ولفرانساوية، وكاين بزاف د الناس اللي تيهضرو لغات إفريقية، ومنها لأمازيغية. الرئيس د موريطانيا ديال دابا هو محمد ولد لغزواني، ولعاصمة ديال لبلاد هي نواكشوط.
لعلاقة مابين لمغريب وموريطانيا
قبل من لاستعمار لفرانساوي، كانت لأراضي د موريطانيا تابعة للمغريب. ملي استاقلات موريطانيا ف 28 نونبر 1960، مابغاش لمغريب يعتارف بيها، وكان باقي تيعتابرها إقليم د لمغريب. بقات الأمور 9 سنين بحال هاكا حتا بدل لملك لحسن التاني الرأي ديالو واعتارف لمغريب بموريطانيا ف 1969.
أزيار
أزيار جماعة ترابية قروية كاينة في عمالة أݣادير إيداوتنان، جهة سوس ماسة، ساكنين فيها 2948 نسمة، على حسب الإحصاء العام 2014.
شنݣيكي نو كيوجين (قبل طيحة)
شنݣيكي نو كيوجين: قبل طّيحة هيّا سلسلة د تلاتة د رّوايات جّاپونية لقصيرة مبازية علا لمانݣا د شينݣيكي نو كيوجين، لّي لأحدات ديالها كتطرا 70 عام قبل من طّيحة ديال مدينة شيݣانشينا ف يد لعمالقة. كاتبها ريو سوزوكازي ؤ راسم تّصاور ديالها ثوريس شيباموطو، ؤ بدا نّشر ديالها ف 1 أبريل 2011.
لبوصنة ؤلهرسك
خدات لبوصنا ؤلهرسك ليستيقلال ديالها ف 1992 من بعد ما تفكًكات يوݣوسلافيا، و دوزات 3 سنين د لحرب لأهلية سالات ف 1995.
تيسكنو فلبوصنا ولهرسك تقريبا 3.5 مليون د الناس و لعاصمة ديالها هي صاراييڤو. كاين تلاتة د اللغات الرسمية ف لبلاد و هي لبوصنية و لكرواتية و الصربية، و لفلوس اللي كاتخدًم هي ل مارك. لبوصنة عندها ترتيب مزيان فالتنمية لبشرية و داخلة مع بزاف د لمنظمات دولية بحال لأمم لمتحدة و لمجلس ديال أوروپا و منظمة لأمن و التعاون د أوروپا و عضو مؤسس د ليتيحاد من أجل المتوسط ف 2008.
دريس لمريني
دريس لمريني (تولد نهار 11 فبراير 1950 ف سلا) كتاتبي و مخرج مغريبي، د التيليڤيزيون و لأفلام. خدم لمريني لأغلبية د عمرو ف لقناة اللولا، و خرّج فيها بزاف د لأفلام و لبرامج لمعروفة بحال نغمواتاي.
لإخراج ديالو
خرّج دريس لمريني بزاف ديال لأفلام و لبرامج، منّها:
لعرايش
لعرايش جماعة ترابية حضرية كاينة ف إقليم لعرايش، جهة طنجة تطوان الحسيمة، ساكنين فيها 124419 واحد، على حسب لإحصاء لعام 2014.
بن البيطار
بن البيطار هو طبيب وعالم من لعولاما لمسلمين، تزاد ف 1197م ف أندلوس.
الحسن بن علي
هو حفيد الرسول محمد، و صحابي ولد الصحابي علي بن أبي طالب ولد عم الرسول، وآخر خليفة فلخلافة الراشدة يعني هو لخامس لخلفاء الراشدين. سماه الرسول سيد شباب لجنة قال:
"الحسَن والحُسَيْن سيِّدا شبابِ أَهْلِ الجنَّةِ."
زيرارة
زيرارة جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 16606 واحد، على حسب لإحصاء لعام 2014.
علي دائي
علي دائي (، مزيود ف 21 مارس 1969) كوايري سابق و مودريب د لكورة إيراني. كان كاپيتان و كيلعب ف لپوسط د مهاجم ف لمنتخب لوطني لإيراني د لكورة من 2000 تال 2006، و حتارف ف عدد د لفراقي ف لبوندسليڭا (لبوطولة لألمانية) هوما أرمينيا بيليفيلد، بايرن ميونيخ، و هيرطا برلين. علي دائي كيتّعتابر من أحسن اللعابا د كورة ف قارة أسيا ف التاريخ.
دائي كان هدّاف معروف ب الدقة د التسجال د لبيوتا ب الراس، و كان عندو الروكور ديال أحسن هداف ديال مونتاخاب ف التاريخ ب 109 د لبيوتا، تا حطّمو كريستيانو رونالدو ف 2021، و عاوتاني ليونيل ميسي ف 2022. بعدما عتازل اللعب، دائي كان عضو ف اللجنة ف لفيفا من 2007 تال 2013.
موسكو
موسكو، (بالروسية: Москва) هي العاصمة د روسيا وأكبر مدينة فيها. هي من أكبر المدن د لعالم، وتيسكن فيها و النواحي ديالها كثر من 12 لمليون واحد. هي أكبر مدينة ف أوروپا من ناحية لمساحة.
جات موسكو على لواد ديال موسكڤا، وكانت لعاصمة ديال بزاف د لبلدان بحال لإمبراطورية الروسية، روسيا القيصرية، الدوقية د موسكو، و ليتيحاد السوڤياتي.
موسكو فيها بزاف د لمواقع د التراث لعالمي د ليونيسكو بحال: لميدان لحمر، لكاطيدرالية د سان بازيل، ولكريملين، اللي تيسكن فيه الرئيس ديال روسيا.
موسكو مركز قتيصادي كبير فلعالم، وعليها فيها بزاف د الراواج. كاينين فيها ربعة د لمطارات الدولية، تسعود د لمحطات د الطران، وتاني أكبر شبكة د لميطرو من ناحية الزحام فلعالم (مورا طوكيو).
بوجديان
بوجديان جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 11166 واحد، على حسب لإحصاء لعام 2014.
لوغات ؤرالية
بديل=|تصغير|upright=2|خريطة د لّوغات ؤرالية اللوغات لؤرالية هوما وحد عائلة ديال 38 لوغات ف ؤروپا و آسيا الشمالية. اللوغات لؤرالية بلعدد الكتر ديال لناس لّي كايهضرو فيهوم هوما لهنݣارية و لفينلاندية و لإسطونية، و بعد كاين لوغات خرين بحال لإرزية، لموكشية، لمارية، لؤدمورتية، سّامية، لكومية، و لڤيپسية، لّي كيهتم لهدرة كاملين ف روسيا و سكانديناڤيا.
لأصل
لأصول لمحتملة (ؤرهيمات، "Urheimat") ديال اللوغة الپروتوؤرالية هوما:
تصنيف
لعائلة لؤرالية عندا 9 د ڭروپات بتصنيف ماشي إجماعي بينهم.
لأتر ديال سَّبتراتا لفينية لؤڭرية، وخصوصا ف تّوپونيمي، ف روسيا لؤروپية الشمالية قدر يكون دليل لكتر من لّوغات لؤرالية لبائدة. مركز|800x800بك
تّصنيف التقليدي
ڭاع اللوغات لأورالية كايقدر تكونو نازلات من الپروتوؤرالية. لّغويين مازال مايقدرش يتافق عن تّصنيف ديال اللوغات لؤرالية. ها وحد تصنيف تقليدي من ؤتو دونر موجود من لعام 1879:
ف عام ديال ؤتو دونر، اللوغات السامودية باقي ماكانتشي مفهوم بزاف، وهو كان ماقدرش يؤكد پّوزيسيون ديالهم.
هورمون
لهورمون هيا واحد لمادة شيمياوية حيوية كاتلعب دور ديال مرسول كايتطلق فالدم(لوسط الدخلاني) من عند شي غدة دخلوكرينية أولا شي عضو أولا شي نسيج اللي كايدير خدمة دخلوكرينيةكرينية.
لاصل دهاد لكلمة جا من اللاتينية وكايعني "حرّك أولا نوّض شي حاجة" ، ومنبعد خداه السي ستارلين فعام 1906 و سماه على هاد النوع من لمواد الشيمياوية.
كاينين جوج دنواع دلهورمونات : ستيرويدية كايتصاوبو من لكوليسطيرول بحال لكورتيزول و التيستوسطيرون ... و هورمونات ماشي ستيرويدية عبارة على پروتينات و من لخاصيات ديالهوم هوا مكايقدروش يدوزو من لغشا السيتوپلازمي دلخلية ومنهوم عداد بحال لادرينالين،لميلاتونين،لانسولين وزيد وزيد...
لخدمة ديال لهورمون و لموهيمية ديالو
بلا هورمونات مايمكنش لينا نعيشو ، حيت هوا داخل فبزاف ديال لپروصيصات لفيزيولوجية و كايدير خدمة فالشدان ديال التاهوميوستازيت و لحماية من التعدوات كيماكانت سوا داخيلية سوا برانية وكيما كان نوعها فيزيكية ، بيولوجية، شيمياوية أولا نفسانية.. وزيد على هادشي كايدير خدمة حتا فلكبورية ديال بنادم و التطور لجنيني ديالو فكرش مو و التاميطابوليت الطاقية و لخلوية ديالو..
دار لعسلوجي
دار لعسلوجي جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 32127 واحد، على حسب لإحصاء لعام 2014.
أزݣور
أزݣور جماعة ترابية قروية كاينة ف إقليم الحوز، جهة مراكش آسفي، ساكنين فيها 6865 واحد، على حسب لإحصاء لعام 2014.
قصر بجير
قصر بجير جماعة ترابية قروية كاينة ف إقليم/عمالة إقليم لعرايش، جهة طنجة تطوان الحسيمة، ساكنين فيها 16308 واحد، على حسب لإحصاء لعام 2014.
ميطيور إيرلاينز
ميطيور إيرلاينز (بلأمازيغية:ⵎⵉⵟⵉⵢⵓⵔ ⵉⵔⵍⴰⵢⵏⵣ، بلحرف اللاتيني: Meteor Airlines) هي واحد لفرقة مغربية ديال الروك تأسسات ف 2016 ف قلعة مݣونة، تاتغني باللهجة لأمازيغية د لجنوب الشرقي و بلونݣلي. لأغاني ديال ميطيور إيرلاينز داخلة ف النوع ديال لميطال، و لكن عندها بزاف ديال التأتيرات جايباها من لموسيقا ديال ڭناوا و لموسيقا ديال تاحيدوست د لأطلس.
لأعضاء ديالها
تلاتة د الدراري هوما اللي أسسو ميطيور إيرلاينز ف 2016، و هوما: تزادو معاهم ناس آخرين من بعد هوما:
لأغاني ديالها
ميطيور إيرلاينز عندها ألبوم بلونݣلي (سميتو "الشرق من لجنوب الشرقي"، خرج ف 2018 و فيه 7 د لأغاني)، و عندها أغاني بلأمازيغية خلاوها تتعرف ف ليوتوب، منها:
سنتيميتر مكعب
تصغير|غراف د لعبار كيهز 1000 سنتيميتر مكعب، لي كاتساوي 1 [[إيطرو]] سنتيميتر لمكعب (ب نݣليزية Centimeter Cube) هوّا عبرة ديال لحجم، كتساوي لحجم ديال مكعب لحرف ديالو كيساوي واحد سنتيميتر. الرمز ديال السنتيميتر لمكعب كاين ف لونيكود، و هوّا ㎤.
لقصر لكبير
لقصر لكبير مدينة مغريبية جات ف إقليم لعرايش، جهة طنجة تطوان الحسيمة، ساكنين فيها 126425 واحد، على حسب لإحصاء لعام 2014.
تاريخ
بزاف د لعولاما متّافقين بلي لموضع ديال ؤپيدوم نوڤوم هوّا نيت فين بناو لموحدين لݣصر ديالهوم، لي تسما ݣصر كتامة ؤلا ݣصر صنهاجة.
لقصر لكبير شهدات ف نّواحي ديالها لمعراكة د واد لمخازين لي عرفات نهيزام لݣيش لبرطقيزي ضد لݣيش لمغريبي د سّعديين ف 4 غشت 1578.
ف لفترة د سّتيعمار كانت لمدينة تابعة ل لحتيلال سّپنيولي.
ف تّقسيم لإداري
كاتّعتابر لقصر لكبير جماعة ترابية حضرية.
فن د روايس
تصغير|الريباب للي كايستعملو الروايس.
روايس ؤلا فن تيرويْسا (بتشلحيت: ⵜⵉⵕⵕⵓⵢⵚⴰ) هيا واحد لموڤمو مزيكي و شيعري بلدي بان فبلاد سوس فوسط لمغريب و اللي كايتسما لهيه ب أمارݣ ن الروايس، هاد النوع من لغنا زداهر فلقرن عشرين ولايني على ماتقال أمارݣ بان من عصور غابرة واخا ماكاين حتا شي آتر علا ؤصولو ولاّ لوقيتة بالضبط اللي بان فيها.
حݣا، هاد لفن لفريد كايدوي على شلا مواضيع اللي خلاتنا نفهمو ولا علقليل تكون عندنا تخميمة على كيفاش سواسا كانو كايفكرو فداك الزمان. أمارير (مول أمارݣ) ؤلا الرايس ماكانش غير كايوصف ولا كايعاود لخبّير ولا كايعبر على حواسو ولايني كان كايعطي حتا النصايح و كايكومونطي على وقايع زمانو، خلاص كانت فلسافة بلمعنة دلكلمة. فلغالب، أمارݣ كايتلعب فالدواور اللي كاينين فݣاع سوس شوف حتا السواحي دلمدون لقدام لقراب لهاد لبلايص بحال الساحة ديال جامع لفنا فمراكش و الساحة ديال أساراݣ فتارودانت، و بلا مانساو تيزنيت اللي عطات الرايس الحاج بلعيد اللي كايتعتابر هوا لقيدوم ديال هاد لفن. أمارݣ دالروايس معا لآلة دالريباب ولاو بصاح رشمة أولّا رمز تاقافي ديال سوس. دابا هاد لغنا زاد تطور ؤ ولّاو ݣاع روايس مجموعين على شكل ديال سمفونيات و كاتسما ب "ألموݣار ن الروايس"، زعما لملݣا د الروايس.
رميلات
رّميلات جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 16861 واحد، على حسب لإحصاء لعام 2014.
أونو
أونو هيا لعبة د لكارطات مشهورة ف لعالم كايلعبوها جوج د ناس و لا كتر. أونو (UNO) الأصل ديالها من لميريكان و لكن كلمة أونو كاتعني "واحد" بلوغة صبليونية و طاليانية.
شركة ماتيل هيا لي تاتصوب لكارطات د لأونو بدات فعام 1992. و لقوانين د للعبة ماصعيباش دغيا كايتعلمو ليها ناس. تصغير|كارطا ديال أونو (فواقيع)
لكارطات
تصغير|ݣاع لكارطات ديال أونو
لعوامرة
لعوامرة جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 40559 واحد، على حسب لإحصاء لعام 2014.
أونو
هز 2
إلا لاح لاعب كارطا د "هز 2" كايهز لي نوبتو جايا 2 كارطات ولكن إلا كان تا لي نوبتو جايا عندو كارطا "هز 2" كايقدر يحطها و غايهز لي نوبتو جايا 4 د لكارطات و كاتبقا غاديا هاكا.
هز 4 (و نبدل لون)
يمكن تحط كارطا "هز 4" فوق من كارطا "هز 2" و يعتق لاعب راسو و لكن مايمكنش تحط كارطا "هز 2" فوق من "هز 4" حيتاش 4 صحح من 2.
بدل لون
كايحط لاعب لكارطا "بدل لون" و يبدل ل لّون لي بغا.
قلب ضور
إلا كانو كتر من جوج د لعابا و كان نوبا لي جايا من ليمن كاتقلب و كاتولي من ليسر (يعني لي حط لكارطا قبل من تحط لكارطا قلب ضورا) و هيا غاديا بحال هاكا.
إلا كانو غي جوج لعابا و حط لاعب لكارطا د قلب ضورا كايعاود يلعب حيتاش كاترجع لي نوبا.
طريقة كفاش كاتلعب
كايفرقو لݣاع لعابا 7 د لكارطات و كاتحط ف وسط لقاعة كارطا وحدا و باينا للعابة و خاص يتحط نفس لون ؤ لا نفس رقم د لكارطا وإلا مالقا مايحط كايهز كارطا وحدا من كارطات دسوكور و يقدر يحطها الا كانت مناسبة و خاص تقول أونو قبل ماتحط لكارطا قبل لخرا و إلا حصلوك أنك حطيتي لكارطا قبل لخرا بلا ماتقول أونو كاتهز بزز 2 كارطات و الا بغيتي تربح خاص تخوي لكارطات كاملين من إيديك نتا لول.
أسا
أسا جماعة ترابية حضرية كاينة ف إقليم/عمالة آسا الزاݣ، جهة ݣلميم واد نون، ساكنين فيها 14416 واحد، على حسب لإحصاء لعام 2014.
سپيكتروميتر
سپيكتروميتر (ب نݣليزية Spectrometer) هوّا أپاراي علمي كيتستعمل باش يميز ؤ يحسب لعناصر سپيكترية ديال ضواهر لفيزيكية. كمتال، سپيكتروميتر يقدر يقسم ضّو لبيض ل لّوان لّي كيتكوّن منها، لّي كتسما سّپيكتر ؤلا طّيف.
كاردانو
كاردانو (ب نّݣليزية Cardano، تّيكر ADA) پلاطفورم عامة د لبلوكتشيين لامركزية ؤ ب مصدر محلول تختارعات ف 29 شتنبر 2017 من طرف تشارلز هوسكينسون.
كاردانو مبازية علا طّيكنولوجيا د لپروڤ د لميزة، كتستعمل ف تطبيقات ديال كونطرات دّكية ؤ مطلوقة ب ترخيص د إم آي تي ؤ ترخيص د سوفتوير أپاتشي ڤيرسيون 2.0. لبيع ؤ شّرا ديال هاد لعملة كيطرا ف سيتات بحال إيطورو ؤ باينانس.
بيتكونيكت
بيتكونيكت (ب نّݣليزية Bitconnect، تّيكر BCC) كريپطوعملة سكامية تدارت ف 15 فبراير 2016 من طرف ساتيش كومبهاني. شّركة لي كانت مسيّرة هاد لكريپطوصولدي ؤ لمؤسس ديالها تعرّضو ل موتابعات قانونية ب تهمة د تّقوليب لمالي.
أزيربيدجان
أزيربيدجان ولا رسميا لجمهورية د أزيربيدجان (ب لأزيربيدجانية Azərbaycan Respublikası) هي واحد لبلاد جات ف لقوقاز مابين الشرق د أوروپا ولغرب د آسيا. تيحدًها بحر قزوين من الشرق, روسيا و جورجيا من الشمال، أرمينيا من لغرب، و إيران من لجنوب.
لبلاصة اللي فيها أزيربيدجان دابا كانت تابعة ل دولة لعتمانية تال 1918، فين ستاقلاًت وتعلنات لجمهورية الديموقراطية د أزيربيدجان، لي كانت أول جمهورية علمانية ف تاريخ ف بلاد لأغلبية ديالها مسلمين. هاد لجمهورية غاتبقا غي عاماين حيت تيحاد سوڤياتي أيحتلًها ف 1920 وّأتولي هي لجمهورية السوڤياتية ليشتيراكية د أزيربيدجان. ف 1991 غادي تستاقل أزيربيدجان و أتولي هي لبلاد لي تانعرفو دابا، و لي هي لجمهورية د أزيربيدجان.
تيسكنو ف أزيربيدجان تقريبا 10 د لمليون د الناس لي كيتسماو لأزيريين، 89% منهم مسلمين شيعة. لعاصمة ديالها هي باكو، ولعملة ديالها سميتها مانات. اللوغة الرسمية فأزيربيدجان هي لأزيربيدجانية، وعاد كاين لوغات محلية آخرا، وبزاف د الناس اللي تيهضرو الروسية. أزيربيدجان عضو ف بزاف د لمنظمات دولية بحال لأمم لمتحدة و لمجلس ديال أوروپا و الرابطة د الدول لمستقلة.
رانوبي
يسار|تصغير|مكتابة كتبيع رانوبيات ف [[ماكاو]] رّانوبي ؤلا رّواية لْخفيفة (ب جاپونية ライトノベル رايطو نوبيرو ؤلا ラノベ رانوبي، ب نݣليزية Light Novel) هوّا نوع روائي كاين سيرتو ف جّاپون كيكون علا شكل رواية قصيرة (تقريبا 50000 كلمة)، معا تّصاور، ؤ كيكون موجه سيرتو ل دّراري د لكوليج ؤ لّيسي. لهدف ديالهم بشكل عام هوّا يوصلو ل نّاس لّي مامولفينش يقراو بزاف، ؤكتكون لقصة ديالهم ساهلة باش يسهال لفهم ديالها. ف بزاف د لحالات كيتنشرو شّاپيترات ديالو ب شكل متسلسل ف مجلات بحال لمانݣا، ؤ عاد كيتجمعو من بعد ف كتاب واحد. أغلبية ديال رّانوبيات كيتردّو من بعد مانݣات ؤلا أنيميات. سّوق ديال رّانوبي ف جّاپون ف 2007 كانت كتسوا 20 مليار ين جاپوني ؤلا 166 مليون دولار ميريكاني ف داك لعام بوحدو، من لمبيعات ديال 30 مليون نسخة.
هشام بن محمد
هشام بن محمد هو أمير علوي ولد سّلطان محمد تالت بن عبد الله، تولد ف نّص ديال لقرن 18م، ومات عام 1799م، هو بات السلطان عبد الرحمن بن هشام، نافس خوتو على لحوكم بعد لموت ديال باهم محمد التالت، بايعتو قبايل لحوز سلطان على مراكش لفترة قليلة، وتنازل لخوه سليمان بن محمد لي غادي يولي سلطان د لمغريب وغادي يتنازل بعد سنوات ديال لحوكم لصالح ولد خوه عبد الرحمن بن هشام، ومات ف وقت الطاعون ف لمغريب (1799-1800).
أصادص
أصادص جماعة ترابية قروية كاينة في إقليم تارودانت، جهة سوس ماسة، ساكنين فيها 4650 نسمة، على حسب الإحصاء العام 2014.
موضهارات مارس 1965 ف لمغريب
موضهارات مارس 1965 ف لمغريب، هي موضهارات طلابية وقعات ف لمغريب خصوصا فدارلبيضا ؤماتو فيها ناس.
سياق
فلول ديال شهر مارس 1965، وزير تربية لوطنية يوسف بلعباس خرج مدكرة كيمنع فيها تلامد لي عندهم كتر من 16 لعام باش يعاودو لبروڤي، لعام لخر د لكوليج.
ديك ساعة تلامد كانو مسييسين بزاف ؤلأغلبية ديالهم داخلين فتيحاد لوطني ديال طلبة لمغريب لي كان عندو علاقات معا تيحاد لوطني د لقوات شعبية.
لوقائع
فـ22 مارس معا جوايه لعشرا، تجمعو دراري فتيران د لكورة ديال ليسي محمد لخاميس فدارلبيضا باش يديرو مسيرة حتيجاجية حتال لمندوبية ديال تعليم، والاكين فطريق لبوليس فرقهم.
لغد ليه فـ23 مارس، عاودو رجعو طلبة ل ليسي محمد لخاميس ؤمشاو موراها لدرب سلطان ؤباب مراكش فين ساكنة طبقة لعاميلة، ؤبداو كيهاجمو لمحلات ؤيحرقو طوبيسات ؤطوموبيلات. لعسكر خرج دبابات ديالو ؤمعا جوايه 3 بدا كيطلق لقرطاس على ناس.
لعواقب
ؤ ف 29 أكتوبر 1965، زعيم ديال حيزب تيحاد لوطني لقوات شعبية لمهدي بن بركة خطفوه ؤغبروه فباريز.
سپيكتر دري
سّپيكتر دري ؤلا طّيف دري ديال عنصر ؤلا مركب كيماوي (ب نݣليزية Atomic spectrum) هوّا سپيكتر ديال تّرددات ديال لموجات لكهرمغناطيسية، لّي كينتج ملي درة ؤلا جزيئة كتنتاقل من نيڤو عالي ل نيڤو نازل ديال طّاقة.
مول البرݣي
مول البرݣي جماعة ترابية قروية كاينة ف إقليم آسفي، جهة مراكش آسفي، ساكنين فيها 15342 واحد، على حسب لإحصاء لعام 2014.
يا خيل الله
يا خيل الله فيلم مغريبي د 2012 على تفجيرات كازا د 2003، لي خرّجو نبيل عيوش، ؤ مبازي على رواية ب لفرانساوية د لكاتب لمغريبي ماحي بينبين ب عنوان "نجوم سيدي مومن". هاد لفيلم ربح بزاف د لجوايز، ؤ متّل لمغريب ف مسابقة أكاديمي أواردس نمرة 85 ف فبراير 2013، ؤ شارك ف مهرجان كان د سّينيما د 2012.
موزامبيق
موزامبيق، رسميا لجمهورية د لموزامبيق (بلبرتغالية: República de Moçambique) هي بلاد جات ف لجنوب الشرقي د إفريقيا. تايحدّها من الشرق لمحيط لهندي، من الشمال طنزانيا، من الشمال لغربي مالاوي و زامبيا، من لغرب زيمبابوي، و من لجنوب إسواتيني و جنوب إفريقيا. موزامبيق عندها حدود بحرية مع بلدان جزر جاو فالشرق ديالها، و هوما جزر لقومور و ماداݣاسكار و فرانسا (لجزر ديال مايوط).
ما بين لقرن اللول ولخامس هاجرو لقبايل د لبانطو للمنطقة اللي فيها موزامبيق و سكنو فيها. ف لعصور لوسطانية، كانت لبلاد معروفة بلبيع و الشرا من جيهت لمحيط لهندي. ف 1498، وصل لبحّار لبرتقيزي ڤاسكو دا ݣاما للمنطقة، و بدات لبرتغال تاتحتلّها بشويا بشويا، تا ولاّت كاملة مستعمرة ف 1505. من مورا حرب بقات 11 لعام، ستاقلات لجمهورية الشعبية د لموزامبيق ف 1975. من مورا ما ستاقلات، دخلات لبلاد ف حرب أهلية، بقات من 1977 تال 1992. ف 1994، تدارت أول نتيخابات فيها بزاف د لأحزاب، و من ديك الساعة و لوضعية د لبلاد مهدّنة شوية.
تيسكنو ف موزامبيق شويا كتر من 30 مليون د الناس و لعاصمة ديالها هي ماپوطو. اللغة الرسمية د لبلاد هي لبرتغالية، و عاد كاين 4 د اللغات معتارفة بيها الدولة، هوما: السواحيلي، مواني، الشيوا، و طسونݣا. لفلوس اللي كيتخدّمو ف لبلاد هوما لميتيكال، و أكبر الديانات فيها هوما لمسيحية (58%) و لإسلام (18%) و الديانات لمحلية. موزامبيق داخلة مع بزاف د لمنضمات الدولية بحال لأمم لمتحدة و ليتيحاد ليفريقي و لكومنويلت و منضمة التعاون لإسلامي و مجلس الدول اللي تيهضرو بلبرتغالية، و هي عضو مراقب ف لمنضمة لعالمية د لفرونكفونية.
سيدي لكامل
سيدي لكامل جماعة ترابية قروية كاينة ف إقليم/عمالة سيدي قاسم، جهة رّباط سلا قنيطرة، ساكنين فيها 30199 واحد، على حسب لإحصاء لعام 2014.
أساكي
أساكي جماعة ترابية قروية كاينة في إقليم تارودانت، جهة سوس ماسة، ساكنين فيها 8159 نسمة، على حسب الإحصاء العام 2014.
حمد بن يسف
حمد بن يسف (بلأمازيغية: ⵃⵎⴷ ⴱⵏⵢⴻⵙⴼ، تولد ف 26 أكتوبر 1945 ف تطوان) رسّام مغريبي، كاتسمّيه لوزارة د التقافة د لمغريب "لمايسترو". الرسيم ديالو معروف ف لمغريب، و كاين بحال دابا ف لورقة ديال 100 درهم.
حياتو
تولد بن يسف ف تطوان ف 1945، ف لوقت د لحماية الصبليونية على لمغريب، و كبر فيها. ف 1963، دخل للمعهد د لفنون الجميلة د مدينتو، و قرا فيه 3 سنين. من موراها مشا لسيڤييا، و قرا فيها تا هي لفن التشكيلي، تا تخرّج ف 1970.
بوطروش
بوطروش جماعة ترابية قروية كاينة ف إقليم/عمالة سيدي إيفني، جهة ݣلميم واد نون، ساكنين فيها 3650 واحد، على حسب لإحصاء لعام 2014.
سوق لقلة
سوق لقلة جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 14965 واحد، على حسب لإحصاء لعام 2014.
عبد لخالق فهيد
عبد لخالق فهيد (تولد ف 13 ماي 1964 ف الدار لبيضا) هو ممتيل كوميدي مغريبي. فهيد معروف عند لمغاربة بالشخصية ديال ميلود، اللي كان كيهضر باللهجة د لعروبية، و تيقول جمل بقات معروفة بحال "هاكآلبارود" و "طل عليا أ ولد لعياشية".
حياتو
ملي كان فهيد صغير، كان كيلعب لبوكس، و كلان مزيان فيه. لعب 3 د لماتشات رسمية وربحها كاملة بالضربة لقاضية، ولكن ف 1987 قرر باش يحبس لبوكس ودار تنائي كوميدي مع حسن فلان ومشا للمسرح.
نيو
نيو (ب نّݣليزية NEO، تّيكر NEO) پلاطفورم د لبلوكتشيين لامركزية ؤ ب مصدر محلول تختارعات ف 2014 من طرف دا هونݣفي ؤ إيريك جانݣ.
نيو مبازية علا طّيكنولوجيا د لپروڤ د لميزة، بلوكتشيين ؤ لكونطرات دّكية ؤ مطلوقة ب ترخيص د إم آي تي. لبيع ؤ شّرا ديال هاد لعملة كيطرا ف سيتات بحال بيتيفيكس، إيطورو ؤ باينانس.
قاري د لقرآن
تّدريب ديال لموقري
ف لقديم، كان لموقري كاياخد لقرآن من صغرو ف مدرسة ديال تّحفيض علا يد شيخ كيحفّض لقرآن، هاد لمدرسة كتسما كوتّاب. مي دابا بعدما ندارترو بزاف د لكتاتيب، كاينين حلقات ديال تّحفيض ف جّوامع خداو بلاصتهوم.
كوداككوين
كوداككوين (ب نّݣليزية KodakCoin) كانت كريپطوعملة تختارعات ف 01 يناير 2018 من طرف شركة كوداك ؤ شركة رايد.
كوداككوين مبازية علا طّيكنولوجيا د بلوكتشيين، كان لغراض ديالها باش تّستعمل ف تطبيقات ديال لمجال د لفوطوݣرافيا ؤ خدات لإلهام ديالها من إثيريوم. لپروجي تسد ف 2020 من بعد ما بان ل شركة كوداك ديال لفوطوݣرافيا بلّي ماغادي فين.
بوتان
لمملكة د بوتان (بالدزونݣخا: འབྲུག་རྒྱལ་ཁབ་) هي واحد لبلاد ما كاطلش على لبحر جات فلجنوب د آسيا. تاتحدُها من لجنوب و الشرق و لغرب لجمهورية د لهند، ومن الشمال الشينوا. تاتفرقها على نيپًال لولاية د سيكيم لهندية، و على بانݣلاديش لولاية د لبنݣال لغربية. تيسمًيو الناس د بوتان بلادهم "دروك يول"، و اللي تاتعني لأرض د التنين.
بوتان فيها الجبال د لهيمالايا و بزاف د لمرتفعات فوق 7000 ميطرو. ف 2006، تكلاصات بوتان أسعد بلاد ف آسيا و تامن أسعد بلاد فلعالم، على حساب دراسة دارتها لجامعة د ليستر ف لينݣليز.
تيذر
. لبيع ؤ شّرا ديال هاد لعملة كيطرا ف سيتات بحال باينانس ؤ كوينبييز.
بوتان
ديانات
مقدر بين تلتين و تلات رباع ديال سكان لي ف بوتان أنهم تابعين دين لبودي د ڤاجرايانا، لي هو دين ديال لبلاد. تقريبان بين ربع و تولوت تابعين دين لهيندوسي. ديانات لخرين مافايتينش %1 ديال سكان. لإطار لقانوني لي كاين دابا، من ناحية لمبدأ كيضمن لحرية د دين؛ والاكين تبشير ممنوع بقرار ملكي و بتأويل قانوني لدوستور.
لبودية دخلات بوتان ف لقرن سابع لميلادي. لماليك تيبيتي صونݣطسين ݣامپو (حكم بين 627 ؤ 649) رجع بودي ؤ طلب باش يتبناو جوج د لمعابد بودية، واحد فبومطانݣ فوسط بوتان ؤ لاخور فكييشو لهاكهانݣ (حدا پارو) ف لواد پارو.
أسايس (إقليم تارودانت)
أسايس جماعة ترابية قروية كاينة في إقليم تارودانت، جهة سوس ماسة، ساكنين فيها 6838 نسمة، على حسب الإحصاء العام 2014.
سيدي سليمان
سيدي سليمان جماعة ترابية حضرية كاينة ف إقليم/عمالة سيدي سليمان، جهة رّباط سلا قنيطرة، ساكنين فيها 92934 واحد، على حسب لإحصاء لعام 2014.
لوغة معيارية
لّوغة لمعيارية ؤلا لّوغة لممعيرة ؤلا لّوغة لمصطونداردية (ب نّݣليزية Standard language) هيّا لسان ديال شي لوغة، لي تعرضات ل عملية د تّرميز منهاجية باش يتقاد لموضيل ديال لقواعد ديالها ؤ طّاريقة د لكتبة ؤ تّعبير ؤ نّطقان ديالها. هاد لّسان كيكون عندو عادتن مكانة عالية ف لمجتمع، ؤ هوّا لي كيتقرا ف لمدارس ؤ كيتّستعمل ف لإعلام ؤ كيتّكتب ف لكتوبا ؤ لمراسلات رّسمية. لّوغة لمعيارية يقدرو يكونو عندها لسون فرعيين مختالفين شوية، سيرتو ف نطقان ؤ لكتبة ديال بعض لكلمات علا حساب لمناطق، حيت لي كيهضرو بيها كيتأترو ب لّهجات ؤلا لّوغات لمحلية ديالهوم، ولاكين ضاروري ما كيكون فيها واحد لجوهر لي كيخلي جميع لي كيهضرو بيها ؤلا تعلمو ليها يتفاهمو بيناتهوم بلا صعوبات كبيرة.
عادتن لّسان ديال لوغة لي كاتطرا ليه معيرة كيكون هوّا لّسان ديال لمركز لإداري ؤلا سّياسي ؤلا لقتيصادي ديال لبلاد، حيت هاد لّسان كيقدر ياخد پريستيج جتيماعي كبير بسباب تّرابط ديالو معا لأنشطة سّياسية ؤلا لقتيصادية. نّتيجة ديال هادشي هيّا بلي لأغلبية ديال نّاطقين ب ديك لّوغة كيعتابرو لّوغة لمعيارية متفوقة بشكل ماكيحتاجش ل نيقاش، ؤ بلي هيّا لمرجيع باش كيتقارنو لّسون لوخرين، متلا واش "راقيين" ؤلا "سوقيين".
لمعيرة ديال لوغة هيّا پروصي مستامر، حيت أي لوغة كاتّستعمل بشكل مداوم ضاروري ماكيكونو فيها تجديدات، بحال كلمات جداد كيدخلو ل دّيكسيونير، تغييرات تدريجية ف نّطقان ديال لكلمات ؤ لحروف، ؤ محاولات ديال تبسيط لإملا لي كاتّطلب تغيير ف طّاريقة ؤ شي مرات حتا لحرف د لكتابة، ؤ غيرهوم من تّبديلات. هاد لمجهود كيتطلب حتا لإقناع ديال لجمهور د نّاطقين باش يتقبّل هاد تّرميز د لّوغة ب عتيبارو صحيح من داتو بشكل بديهي. لّوغات لي كاتكون ف بزاف د لبلدان ؤلا عندها مراكز مختالفين ف نفس لبلاد، كيكونو فيها عادتن كتر من لوغة معيارية، بحال نّݣليزية (ميريكانية، بريطانية)، لفرانساوية (ديالت فرانسا، ديالت كيبيك)، لبرطقيزية (ديالت لبرطقيز، لبرازيلية)، شّينوية (لماندارينية ف شّينوا، لكانطونية ف هونكونݣ)، ؤ نّرويجية (بوكمال ؤ نينورسك)، بينمّا لّوغات لي كاتكون ف بلاد وحدة ؤلا عندها منطقة مرجيعية وحدة، كيكونو فيهوم عادتن لوغة معيارية وحدة، بحال جّاپونية ؤلا رّوسية.
تاطفت
تاطّفت جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 9527 واحد، على حسب لإحصاء لعام 2014.
مولاي أحمد لوكيلي
مولاي أحمد لوكيلي (تولد ف فاس ف 1908 - مات ف الرباط ف 25 نونبر 1988) كان موسيقار مغريبي ديال لموسيقا لأندلسية، اللي كاتسمًا تا لموسيقا د لآلة. كان لوكيلي تيتسمًا بلعميد ديال موسيقا لآلة فلمغريب, حيث كان ضابطها مزيان وواعر فيها.
حياتو
تولد مولاي أحمد لوكيلي ف فاس ف 1909 وكبر فيها. قيدوه دارهم فلمسيد وحفظ لقرآن وتعلم يقرا ويكتب. موراها مشا يكمل قرايتو ف جامعة لقرويين، وتما فين بدا يتولع بالأندلسي وتعلمو من بزاف د الأساتدة. لوكيلي كانو عندو نشاطات مع الوطنيين بحال علال لفاسي ومحمد بلحسن لوزاني، وداكشي دارلو مشاكيل مع لاستعمار. خرج لوكيلي من فاس ف 1937 ومشا لطنجة، وبغا ينسا لفن ومشا حل حانوت د لبيع و الشرا يعيش بيه. ولكن بزاف د الناس فطنجة عرفوه مجهد فلأندلوسي وبقاو عليه حتا قنعوه باش يرجع للفن. ف 1940، غادي يأسس لجمعة د "إخوان لفن" ف طنجة، وغايكون هو الرئيس ديالها.
ف 1952، ولاً هو الرئيس د لوركيسطرا د لإذاعة لوطنية ف الرباط، وبقا قابط ديك لخدمة تا مات ف 1988.
سامية أقريو
سامية أقريو (تولدات نهار 28 ماي 1972) مومتيلة، سيناريست، مخرجة ومقدمة برامج مغربية تولدت نهار 28 ماي عام 1972 ف مدينة شفشاون. شاركت ف بزاف د الأفلام و المسلسلات المغربية، و تشتهرت عند الجمهور بسبب كلامها الزربان و لكنتها الشمالية.
حياتها
سامية أقريو ف مدينة شفشاون ف لمغريب، حققت نجاح كبير و مهم ف التمثيل، طورت موهبتها بشكل كبير حتى ولات مشهورة فبزاف د البلدان ف العالم. تزوجت بالفنان المغربي هشام التايك.
سيرة ديالها
ف عام 2002 خاضت تجربتها اللولة كمقدمة برنامج طبخ سميتو «شهيوة» فالقناة المغربية الثانية «دوزيم» لي كان كيبث من التنين ل الجمعة فوقيتة الظهر، والمدة تاع العرض ديالو كانت 13 دقيقة، كانت فهاد البرنامج كتستاضف الطباخين وكتقدم وصفات متنوعة د لماكلة، وف نفس لعام، شاركت أقريو فواحد الحلقة من المسلسل الكوميدي «للا فاطمة» لي عرضاتو لقناة الثانية فشهر رمضان. موراها شاركت فتقديم برنامج «أسر وحلول» وهو برنامج جتماعي كيناقش مشاكيل لأسرة المغربية فحال قضية أطفال الشوارع والمعاقين ذهنيا والأمهات العزبات. هاد البرنامج كان عندو بعد تثقيفي حيت ركز على عرض قضايا الأسرة لي هي نواة المجتمع ومكونها الأساسي، زيادة على كون البرنامج تعرض بداريجة. سامية شاركت فمسرحية «بنات لالة منانة» مع السعدية أزكون، و نورا الصقلي، و السعدية لديب، و نادية علمي، و هند السعديدي. قصة المسرحية مستوحاة من نص "بيت بيرناردا ألبا" للشاعر الصبليوني فيديريكو ڭارثيا لوركا. و شاركت فالنسخة التلفزيونية من المسرحية بنفس العنوان، مسلسل "بنات لالة منانة" ف جوج أجزاء، الجزء اللول تبث فرمضان 2012، و الجزء الثاني ف رمضان 2013، مع السعدية أزكون و نورا الصقلي، والسعدية الديب ،و نادية علمي، و هند السعديدي، و مريم الزعيمي، و ياسين أحجام، وهو مسلسل درامي مغربي كيحكي نظرة ربعة لبنات ف سن الزواج بالزواج برجل بوڭوص. و ف عام 2017، خاضت سامية أول تجربة ليها فالإخراج، وكان لعنوان د لفيلم ديالها "العاطي الله" كان من بطولة رشيد الوالي و مريم الزعيمي ، وخرجت الجزء 2 من مسلسل سر المرجان. و ف عام 2021، تكرمت ف الدورة ال14 للمهرجان الدولي لفيلم المرأة ف سلا.
مولاي براهيم
مولاي براهيم جماعة ترابية قروية كاينة ف إقليم الحوز، جهة مراكش آسفي، ساكنين فيها 11796 واحد، على حسب لإحصاء لعام 2014.
زوادة
زوادة جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 23214 واحد، على حسب لإحصاء لعام 2014.
سيدي يحيى لغرب
سيدي يحيى لغرب جماعة ترابية حضرية كاينة ف إقليم/عمالة سيدي سليمان، جهة رّباط سلا قنيطرة، ساكنين فيها 37979 واحد، على حسب لإحصاء لعام 2014.
أمامة عواد لحرش
أمامة عواد لحرش، سميتها قبل ماتزوج أمامة عواد ، تزادت نهار 28 أبريل 1951 ف مدينة سلا، دكتورة وكاتبة متخصصة ف داكشي ديال لقضايا د صبليون و لبرطقيز و إيبيريا. و هي سفيرة د لمغريب ف لپيرو من نونبر 2008.
طلقات عليها مجلة Maghress سميت "الدينامو المغربي" بسباب لماسيرة لجامعية الناشطة ديالها.
حياتها
تزادت أمامة عواد عام 1951 ف عائلة كبيرة ف مدينة سلا. معروفة بالنسب ديالها ل لقراصنة و لعولاما، و دغيا ولا كايعجبها داكشي لي متعلق بإيبيريا سيرتو تّقافة ديالهم. من مور ما قرا باها ف جامعة السوربون، جمع واحد لمكتبة مزيانة و غنية ف دارهم، داكشي لي خلّا أمامة تكتاشف جواهر لأدب لفرانساوي. ف عام 1988، خدات دوكتورا دولة ف لآداب إيبيريا و أمريكا لّاتينية ف جامعة نانتير (باريز X)، من بعد ولات ؤستادة ديال سوپيريور من عام 1992. دارت بزاف د دورات ف لأدب و لحاضارة د صبليون و أمريكا لاتينية ف قسم اللوغة سّپنيولية ف لافاك د لآداب و لعلوم لإنسانية ف جامعة محمد الخامس - أݣدال ف الرباط. وهي عضو ف بزاف ديال لجمعيات ولمؤسسات لي عندها علاقة ب لعالم صّبليوني و أمريكا لّاتينية، و حتّى ف لجنة بن رشد لمغريبية صّبليونية و لّجنة لمشروكة بين لجامعات لمغريبية الصبليونية. وهي عوتاني مونصيقة د لّجنة لمغريبية الصبليونية لمشروكة لمسؤولة على مشروع "جامعة الملكين" ف تطوان.
أسرير
أسرير جماعة ترابية قروية كاينة ف إقليم/عمالة ݣلميم، جهة ݣلميم واد نون، ساكنين فيها 3566 واحد، على حسب لإحصاء لعام 2014.
ستيم
ستيم (ب نّݣليزية Steem، تّيكر STEEM) سيت ديال لبلوݣاج ؤ صوشل ميديا كيجازي لمستخدمين ديالو علا زّيادة ؤلا تّعديل ديال لمحتوى، ب كريپطوعملة ب نفس سّمية تختارعات ف 24 مارس 2016 من طرف شركة ستيميت.
مولاي بوزرقطون
مولاي بوزرقطون جماعة ترابية قروية كاينة ف إقليم الصويرة، جهة مراكش آسفي، ساكنين فيها 6069 واحد، على حسب لإحصاء لعام 2014.
معهد پاستور (لمغريب)
معهد پاستور هو واحد لمؤساسة عمومية كاينة فلمغريب وكاتسمى بلختيصار IPM، وهي كاتعتابر مؤساسة عامة عندها شخصية مدنية وستيقلال دلفلوس وكاينة تحت لويصاية ديال لويزارة دالصحة. هاد لمعهد كايدير بزاف ديال لأنشطة اللي عندها علاقة بلبحت لعيلمي والتحاليل لبيولوجية ولخدمات ديال لأمن دلماكلة ولبيئة ولينتاج ديال لمواد لبيولوجية فلبلاد.
هاد لمعهد كاين تحت السلطة ديال لمراسيم دلماليك: لمرسوم لملكي 176.66 ف 14 ربيع الأول 1387 (23 يونيو 1967) اللي عندو علاقة بلمركز دلأمصال وليباري، واللي تحط فالجرنان الرسمي رقم 2852 ف 28 يونيو 1967، الصفحة: 706 واللي تبدّل بالسلطة دلمرسوم لملكي 687-67  د 26 شعبان 1387 (29 نوفمبر 1967)، واللي تنشر ف الجريدة الرسمية رقم  2875 ف 6  دجنبر 1967، الصفحة 1413.
لمختبار ديال لمقابلة دلمواد تاع لماكلة فمعهد پاستور عندو الصيفة دمختبر معتمد على حساب نمط إيزو 17025 د2005 واللي عطاتها ليه لمصلاحة لمغريبية ديال لمنح دليعتيماد، وهادشي كايخلّي هاد لمختبر كاين في الليستة ديال اللابوراطوارات لمعتامدين فداكشي اللي عندو علاقة بلقانون.
لمهام ديال لمعهد دپاستور
لمعهد دپاستور كايدير بزاف ديال لمهام اللي مابينها:
لقصيبية
لقصيبية جماعة ترابية قروية كاينة ف إقليم/عمالة سيدي سليمان، جهة رّباط سلا قنيطرة، ساكنين فيها 27059 واحد، على حسب لإحصاء لعام 2014.
أسكاون
أسكاون جماعة ترابية قروية كاينة في إقليم تارودانت، جهة سوس ماسة، ساكنين فيها 7407 نسمة، على حسب الإحصاء العام 2014.
تيزوس
تيزوس (ب نّݣليزية Tezos، رّمز ꜩ، تّيكر XTZ) ريزو ديال لبلوكتشيين مبني علا لپيرتوپير، ب مصدر محلول تختارعات ف 03 غشت 2014 من طرف آرثر ؤ كاثلين برايتمان.
عياشة
عياشة جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 7192 واحد، على حسب لإحصاء لعام 2014.
زيكاش
زيكاش (ب نّݣليزية Zcash، تّيكر ZEC) هيّا كريپطوعملة تختارعات ف 28 أكتوبر 2016 من طرف زوكو ويلكوكس ؤهارن ؤ ماثيو ݣرين.
زيكاش مبازية علا طّيكنولوجيا د لبروڤ د لخدمة، تّطوير ديالها دّار ب سي++، پايثون، راست، ݣو، سويفت ؤ كوطلين ؤ خدات لإلهام ديالها من بيتكوين. لبيع ؤ شّرا ديال هاد لعملة كيطرا ف سيتات بحال كوينبييز.
بولبير
بولبير (Volver رجوع)، فيلم سپانيولي لّي دار لإخراج ديالو پيدرو ألمودوبار. لفيلم متلو فيه لأدوار رّئيسية پينيلوپي كروث و كارمن ماورا و لولا دوينياس. هاد لفيلم ديال دراما
ملخص لفيلم
لفيلم كايعاود لحكاية د رايموندا لّي باش تحمي بنتها صّغيرة كاتلقا راسها ف واحد لمغامرة معقدة، و كاتعاود تتلاقا ب مها لميتة و كايعودو يبنيو عائلة دسال نّسا و ف وسط لمغامرة ديالهوم كايعاودو يكتاشفو حياتهوم و يزيدو يفهمو بعضياتهوم
ڤيرتكوين
ڤيرتكوين (ب نّݣليزية Vertcoin، تّيكر VTC) هيّا كريپطوعملة تختارعات ف 08 يناير 2014 من طرف پورامين إينسوم.
ڤيرتكوين مبازية علا طّيكنولوجيا د لبروڤ د لخدمة ؤ مطلوقة ب ترخيص د إم آي تي.
مولاي رشيد (دارلبيضا)
مولاي رشيد جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 245484 واحد، على حسب لإحصاء لعام 2014.
بولعوان
بولعوان جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 14485 واحد، على حسب لإحصاء لعام 2014.
حفظ القرآن
الحفظ لغة الحراسة وحفظ القرآن استظهاره أي وعيه على ظهر قلب. وحافظ القرآن هو مصطلح يستخدمه المسلمون لوصف من أتم حفظ كتاب المسلمين المقدس القرآن.
الصفافعة
الصفافعة جماعة ترابية قروية كاينة ف إقليم/عمالة سيدي سليمان، جهة رّباط سلا قنيطرة، ساكنين فيها 21475 واحد، على حسب لإحصاء لعام 2014.
تفرݣيعات د كازا د 2003
تفرݣيعات د كازا د 2003 هوما أحدات إرهابية طراو ف كازا، لمغريب، ف 16 ماي 2003، ؤ كيتّعتابرو أميـٰت هجمة إرهابية طرات ف تّاريخ د لمغريب. 45 واحد ماتو ف هاد لأحدات منهوم 33 ضحية ؤ 12 نتيحاريين ؤ كتر من 100 واحد تّجرح. نّتيحاريين أصلهوم من حي سيدي مومن ف كازا.
لهجمة نفّدوها 14 أعضاء من جماعة سّلفية لجهادية، شوية مورا 9 د لّيل، على شكل 5 د لهجمات مفرّقة على بلايص ديال ليهود ؤلا لبلدان لغربية، هوما كاسا دي إسپانيا، ؤطيل فرح، ريسطو طالياني مولاه يهودي، لقنصلية د بلجيكا، مقبارة ؤ مركز جتيماعي. جماعة لقاعدة تبنات لهجمة ف شخص زعيمها أبو مصعب الزرقاوي لي خطّط ليها، ب معاونة ديال كريم مجاطي لي تكلف ب تدريب لإرهابيين لي نفّدو تّفجيرات.
لفيلم يا خيل الله د نبيل عيوش لي خرج ف 2012 تأنسپيرا من هاد تفرݣيعات.
فاميلة د لوغات
upright=2|تصغير|لفاميلات د لّوغات على حساب لمناطق لجغرافية لفاميلة د لوغات، أولا عائلة ديال لوغات، هيا واحد لمجموعة ديال لّوغات لي كيجمعوها لحرايفية د لّيسانيات ف مجموعة وحدة، بحيت كيكونو عندهوم خاصيات ليسانية مشتاركة ف لفونولوجيا، لفونيتيك، لݣرامير، لموعجام ؤ تّركيب ؤ تاتنحادر من لوغة أصلية و مشاركة بيناتهم لي تاتسما لوغة بدائية.
بني ݣرفط
بني ݣرفط جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 12994 واحد، على حسب لإحصاء لعام 2014.
لقواس د سلا
تصغير|يسار|250px|<P ALIGN=center>لقواس ديال سلا. لقواس د سلا، اللي معروفين تا ب السور د لقواس، ولاّ لقواس هو واحد السّور تاريخي كاين ف لمدينة د سلا. تبنا السور د لقواس ف لوقت د لموحدين ما بين 1130 و 1269، قبل ما يتعاود يتقاد ف وقت السلطان أبو لحسن لمريني ف 1333، و كان الطول ديالو كامل هو 14 كيلوميطر.
السور د لقواس كيتعتابر حالة خاصة ما بين لسوار ديال سلا و تا ديال لمغريب، حيت هو ماشي سور عادي، و إنما تبنا باش يبقا يدوّز لما من لغابة د لمعمورة تال باب شعفة ف لمدينة لقديمة، و من بعد كان تيتفرق لما على لمدينة كلها بواحد الشيكة د لمجاري تحت لأرض.
تاريخ
تبنا السور د لقواس ما بين لعوامات د 1130 و 1269 باش يجيب لما لسلا من لغابة د لمعمورة. ف ديك لوقت كان هاداك النوع د لبني جديد و متطور، و كان تيبيّن شحال الدولة كانت قوية و متطورة.
مولاي عبدالله
مولاي عبدالله جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 74671 واحد، على حسب لإحصاء لعام 2014.
بني عروس
بني عروس جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 8193 واحد، على حسب لإحصاء لعام 2014. ف بني عروس تّلقاو لأتار ديال قرية لي كاترجع ل لفترة لقبل رومانية ؤ تدمرات ف لقرن تّالت، ؤ عاد تّبنا فوق منها ݣصر من بعد. تقدر تكون بني عروس هيّا نيت أد نوڤاس لي مدكورة ف تّسافيرة د أنطونينوس.
بوطسوانا
بوطسوانا (بالتسوانية:Lefatshe la Botswana) هي بلاد ماكاطلش على لبحر جات ف لجنوب د إفريقيا. بوطسوانا بلاد واطية و 70% من لمساحة ديالها هي الصحرا د كالاهاري. تاتحدًها من لجنوب جنوب إفريقيا، من الشرق زيمبابوي، من لغرب ومن الشمال ناميبيا، و زامبيا من الشمال.
بوطسوانا كانت مستعمرة د بريطانيا من 1885 تال 30 شتنبر 1966، اللي كان هو النهار اللي ستاقلاًت فيه و دخلات فيه عضو للمنظمة د لكومنويلث.
تيسكنو ف بوطساونا تقريبا 2.3 مليون د الناس و لعاصمة ديالها هي ݣابورون. اللغات الرسمية د لبلاد هي لينݣليزية و التسوانية و لفلوس اللي كاتخدًم هي پًولا. بوطسوانا عضو د لأمم لمتحدة و ليتيحاد لإفريقي و لمجموعة د التنمية د إفريقيا لجنوبية.
ناس
alt=|تصغير|عيالات باطسوانا ب لباس تقليدي ديالهم فبوطسوانا لمجموعة لإتنية د لأغلبية هي طسوانا بـ79% من سكان، ولأقليات لكبار كاين لباكالانݣا، صان ولا أباطوا، لي معروفين ب باصاروا. لقبايل خرين هوما بايي، بامبوكوشو، باسوبيا، باهيريرو، و باكݣالاݣادي. زيد عليها لبويض ولهنود، لي قلال وتقريبان قد قد. لهنود ديال بوطسوانا مكونين من أجيال مختالفة، شي وحدين كانو هاجرو من لموزامبيق، كينيا، طانزانيا، جزر لموريس، و جنوب إفريقيا، ؤ وحدين خرين هوما لجيل لول لي هاجر من لهند نيشان. من بعد 2000، وبسباب لوضعية لقتيصادية فزيمبابوي، لعاداد ديال زيمبابويين فبوطسوانا طلع لكتر من عشرالاف.
قل من عشرالاف واحد من صان مزالين عايشين بطريقة تقليدية ديال صيادة ولقطف. من لخر ديال تسعينات، لحوكومة د بوطسوانا كاتحاول تخرج صان من لأراضي ديالهم تاريخية. جايمس أنايا، لمقرر لخاص د لأمم لمتحدة على لحالة د حقوق لإنسان ولحريات ديال ناس لأصليين، فـ2010 وصف بلي لخصارة ديال لأراضي هو واحد من لمشاكيل لي كيعاني منها ناس لأصليين د بوطسوانا، وعطا لميتال ديال صان لي جراو عليهم من لمحمية د كالاهاري لوسطانية. من بين لقتيراحات د أنايا لي عطاهم للمجليس د حقوق لإنسان فلأمم لمتحدة هو أنه هو خاص يدارو برامج ديال تنمية لي غادي تعاون ناس بحال صان وباكݣالاݣادي، ويتشاورو معاهم باش يديرو ليهم أنشطة داخلة فتقافة ديالهم بحال صيادة تقليدية ولقطف.
تازروت
تازروت جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 5974 واحد، على حسب لإحصاء لعام 2014.
كريم بناني
كريم بناني (مزيود ف 2 يناير 1936، توفّا ف 3 يناير 2023) فنان تشكيلي و رسام مغريبي.
حياتو
كريم بناني تّولد ف فاس. ف لبدية كان تبّع مسار مهني ديال التجارة، قبل مايقرر يدخل لأكاديمية د لفن ف فاس ف 1951. ف 1954 مشا يقرا ف أكاديمية لفنون الجميلة د پاري، و قرا تا ف أكاديمية جوليان ف نفس لمدينة.
ف 1957، عرض لأعمال ديالو ف ڭالري دو باك ف پاري، و ف 1967 ف ڭالري شارپونتيي.
ملي رجع ل لمغريب، خدم ف مكتب السياحة ديال لخطوط لملكية لمغريبية، و ف 1972 كان من لأعضاء لمؤسسين ديال لجمعية لمغريبية د لفن التشكيلي، لي ترأّسها تال 2003.
سپيس إيكس
سپيس إيكس (بلينݣليزية Spacex) هي واحد شّاريكة أسّسها إيلون ماسك ف 2002. لمجال د لبيزنيس ديالها كيشمل طّرونسپور ف لفضاء ؤ طّيليكوم. واحد من لأهداف د شّركة لي كان تّعلن عليها، هوّا باش تنقص لمصاريف ديال لمصيفطة د لحوايج ؤ د بنادم ل لفضاء باش لحضارة لبشرية تولي قادرة تستكشف لفضاء ب تكلفة قل ؤ ب وتيرة سرع، ل لحد لي يقدر بنادم يعيش ف كوكب أخور بحال لمريخ ؤ يبني مدون تماك.
عامر شمالية
عامر شّمالية جماعة ترابية قروية كاينة ف إقليم/عمالة سيدي سليمان، جهة رّباط سلا قنيطرة، ساكنين فيها 19293 واحد، على حسب لإحصاء لعام 2014.
إيوطا
إيوطا مبازية علا طّيكنولوجيا د لكناش لموزع من نوع تانݣل، كاتستعمل ف تطبيقات ديال لأنترنيت د لحاجات، مطلوقة ب تّرخيص لعمومي صّغير د ݣنو ؤ خدات لإلهام ديالها من بيتكوين. لبيع ؤ شّرا ديال هاد لعملة كيطرا ف سيتات بحال إيطورو ؤ باينانس.
سّمية ديال إيوطا جات من لحرف ليوناني إيوطا.
طاجين الحلو
ف لكتوبا
ذكر المفكر و الفيلسوف الجزايري مالك شبل ف كتابو "Dictionnaire amoureux de l'Algerie": "'جوج مدراسات (د لكوزينة) كيپارطاجيو هاد الطبق، لمغريبية و الدزايرية، و بجوج بيهوم كيصرعوه'."
لمكونات
• 4 معالق كبار د زيت الزيتون
• حبة كبيرة د لبصلة مفرومة
• كيلو د لحم
• عود لقرفة
• معلقة كبيرة د سمن
• جوج د لفصوص تاع التومة مفرومة
• معلقة كبيرة د لقزبور
• معلقة كبيرة د معدنوس
• معلقة صغيرة د السكينجبير مطحون
• نصف معلقة صغيرة د لبزار
• معلقة صغيرة تاع الكركم
• 8 شعيرات د زعفران لبرقوق:
الزواق:
سانت إيتيان
سانت إيتيان هي مدينة فرانساوية كاينة فالشرق ديال فرنسا و قريبة من الجبال ديال لألپ.
إيثيريوم كلاسيك
إيثيريوم كلاسيك مبازية علا طّيكنولوجيا د لبروڤ د لخدمة، بلوكتشيين ؤ لحساب لموزّع، كتستعمل ف تطبيقات ديال كونطرات دّكية، تّطوير ديالها دّار ب سي++، راست ؤ ݣو ؤ مطلوقة ب تّرخيص لعمومي صّغير د ݣنو. لبيع ؤ شّرا ديال هاد لعملة كيطرا ف سيتات بحال باينانس ؤ كوينبييز.
أسماء بوجيبار
أسماء بوجيبار ولا أسماء صلاح الدين بوجيبار، تولدات ف 1984 ف دارلبيضا، هي باحتة ودكتورا مغريبية خدامة ف وكالة لفضاء لميريكانية نازا.
حياتها
تولدات بوجيبار ف 1984 ف دارلبيضا من بو مغريبي كان خدام موهنديس ؤ أم تونسية خدامة فنانة تشكيلية. ختها تويمية سلمى خدامة موهنديسة ؤ خوها عادل متخصص ف لانفورماتيك.
مورما خدات لباكالوريا عيلمية من ليسي ليوطي ف 2002 ، كملات قرايتها ف فرانصا ف لعيلم د لبراكين.
زعرورة
زعرورة جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 9953 واحد، على حسب لإحصاء لعام 2014.
أياكس أمسطردام
أياكس أمسطردام (ب )، لمعروفة ختيصاراً ب أياكس، فرقة حتيرافية د لكورة ف هولاندا مبازية ف مدينة أمستردام، و كاتلعب ف لبوطولة لهولاندية اللولة لي كاتسمّى محلياً إيريديڤيزي. أياكس تسمات على بطل من لأساطير ليونانية ب نفس السمية. اللقب ديال أياكس هوّا ولاد لأرباب (ب ).
أياكس أنجح فرقة ف هولاندا حيت ربحات لبوطولة اللولة 36 مرة، و كاس هولاندا 20 مرة. لعبات ف لبوطولة اللولة من لبدية ديالها ف 1956، و معا فيينورد و پ.س.ڤ إيندهوڤن كاتّعتابر من لفراقي التلاتة لكبار د هولاندا.
ولاد أوشيح
ولاد أوشّيح جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 12590 واحد، على حسب لإحصاء لعام 2014.
ؤطيل فرح
تصغير|ؤطيل فرح ف 2020. ؤطيل فرح لي كان معروف ب ؤطيل سفير هوّا ؤطيل ب خمسة د نّجوم كاين ف كازا. هاد لوطيل تنضمات فيه لّمسابقة د سّنوكر ف لعاب لإفريقية د 2019.
ؤطيل فرح كان من بين لمواضع لي عرفات هجمة إرهابية ف تفرݣيعات د كازا د 2003.
مركب نور ورزازات للطاقة الشمسية
تصغير|مركب نور ورزازات مركب نور ورزازات للطاقة الشمسية هو واحد لموركّاب كبير كاين ف مدينة ورزازات. كايتكون من 4 ديال لمحطات اللي هي نور I، نور II، نور III، ونور IV. هاد لموركّاب ديال الطاقة الشمسية مكلفة بيه لوكالة لمغريبية د طّاقة لموستدامة اللي كاتسمى ختصاراً ب سميت مازن MASEN واللي تابعة ل لوزارة ديال الطاقة والمعادن والبيئة. أما التطوير والتسيير ديال المركز فا مكلفة بيه شركة أكوا پاور.
هاد لمشروع ديال الطاقة الشمسية هو واحد لمشروع كبير كايعول عليه لمغريب بزاف فما كيتعلق ب الطاقات لمتجددة، و كايبلغ لإنتاج ديال هاد لموركّاب ف جميع لمحطات ديالو 580 ميݣاواط. وتم التصميم ديالو على حساب مقاربة اللي كتعتمد على الشراكة بين لقطاعات لعام و لخاص وتم لإنجاز ديالو ب دعم من لبنك لإفريقي د تّنمية لي ساهم ب 485 مليون دولار ف لإنجاز ديال مختالف لمراحل د هاد لمشروع.
نور I
لبدية ديال لمشروع كانت هي نور I و اللي تم لفتيتاح ديالها ف سنة 2016. و هي كاتنتج 160 ميݣاواط.
نور II ونور III
لمحطات ديال نور II ونور III تم لفتيتاح ديالهم ف سنة 2017.
نور IV
لمحطة ديال نور IV تم لفتيتاح ديالها ف سنة 2018. هاد لمحطة كاتنتج 70 ميݣاواط.
أسني
أسني جماعة ترابية قروية كاينة ف إقليم الحوز، جهة مراكش آسفي، ساكنين فيها 21244 واحد، على حسب لإحصاء لعام 2014.
أسماء حمزاوي
أسماء حمزاوي (تولدات فالدرا لبيضا ف 1998) هي مغنية وفنانة ݣناوية مغربية. تعرفات الحمزاوي حيث هي أول مرا اللي تاتغني تاݣناويت قدًام الناس فلمغريب, و اللي هو واحد لفن اللي كانو تيديروه غي الرجال من قبل.
تعلمات أسماء تاݣناويت مع بًاها رشيد حمزاوي, اللي هو معلًم ݣناوي. بدات لمسيرة ديالها ف 2012, ملًي خلقات لمجموعة ديالها بنات تومبوكتو, واللي تاتغني فيها هي بالݣمبري والصًوت. شاركات حمزاوي ولفرقة ديالها فبزاف د لأحداث فلعالم كامل, وغنات مع مغنيين عالميين مشهورين بحال فاتوماتا دياوارا من مالي.
بوليڤيا
بوليڤيا، رسميا الدولة لمتعددة لقوميات د بوليڤيا (بالصبلوينية: Estado Plurinacional de Bolivia) هي بلاد فأمريكا لجنوبية ماكاطلش على لبحر. تاتحدًها من الشمال ومن الشرق لبريزيل، من لغرب لپًيرو، ومن لجنوب پاراݣواي ولارجونتين والشيلي. بوليڤيا عندها 37 لغة رسمية، منها الصبليونية اللي كاتًهضر فلبلاد كلًها، وبزاف د اللغات اللي تيتهضرو فبزاف د لمناطق د لبلاد.
سميت بوليڤيا جات من لجنرال سيمون بوليڤار اللي حرًر بزاف د لبلايص فأمريكا لجنوبية من ليستيعمار الصبليوني، وتسمات لبلاصة اللي فيها بوليڤيا على سميًتو. ستاقلات بوليڤيا من صبانيا ف 1825 وتبدلات لحدود ديالها مع لوقت. ف 1879، خدات ليها الشيلي ݣاع لبلايص اللي كاطًل بيها على لبحر، ومن ديك الساعة وبوليڤيا بلاد مسدودة ودايرين بيها غي لأراضي.
ريصانة الشمالية
ريصانة شّمالية جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 12484 واحد، على حسب لإحصاء لعام 2014.
مونستر
مونستر (لعنوان لأصلي M⊙NS†ER؛ كتعني حرفيا "لوحش") هي سيرية د لمانݣا جابونية دارها ناوكي ؤراساوا عام 1994 و تحولات ل أنيمي ف 2004، أنيم عامر غموض و تحقيق و أسئلة هاد الأنيم من تصنيف ديال سينن.
فايلكوين
فايلكوين (ب نّݣليزية Filecoin، رّمز ⨎، تّيكر FIL) سيستيم د لخلاص ديجيطالي ؤ كريپطوعملة ب مصدر محلول تختارعات ف 15 يوليوز 2014 من طرف خوان بينيت.